Polizzia de frontera (Bosnia e Erzegovina)

La Polizzia de frontera (abecee latin: Granična policija BiH, abecee cirillegh: Гранична полиција БиХ) l'è vuna di forze de polizzia nazzionai de la Bosnia e Erzegovina, che la dipend del ministeri de la sigurezza.

 Storia 
El corp a l'è fad su el 9 de fevrer 2000, cont el nom de Servizzi Statal a la Frontera, in bas a una lesg volsuda del Wolfgang Petritsch, volt representant in del Paes e in di mes adree la Presidenza la dà foeura vari decret per l'organizazzion efetiva del corp, che l'è ativad el 6 de sgiugn del 2000.

El process del ciapà dent i competenze a la frontera, che prima eren in man ai entità e ai canton, l'è fornid el 30 de setember 2002, cont el fà su de l'unità de presidi al confin de Strmica.

Cont el fà su del ministeri de la sigurezza del 2004 l'agenzia l'è ciapada dent 'me soa division e 'l 18 de avril 2007 la ciapa el nom de adess e 'l titol de forza de polizzia.

Del 2025 i autorità de la Republika Srpska hann nonziad de volé fà su torna un sò corp de polizzia de frontera, a vedè l'istituzzion de 'n corp nazzional 'me contraria ai acord de Dayton, part de la crisi in tra i serb e i croat-bosgnach del temp.

 Servizzi 
La polizzia de frontera la vigila in sul confin nazzional e in sui 83 pass de frontera del paes, 55 per el trafegh internazzional e 28 per quell local: de lee dipenden anca i servizzi de guardia costera in del tochell del Stat che 'l dà sul mar a Neum.

 Riferiment 

 Alter proget 

Categoria:Forze de polizzia bosniache